PolyAgent/wiki_georgian_en_parallel_20231101 huggingface dataset:
კრიმსკის ოდიგიტრიის ღვთისმშობლის ხატის ეკლესია

კრიმსკის ოდიგიტრიის ღვთისმშობლის ხატის ეკლესია — მართლმადიდებლური ეკლესია უსტ-დონეცკის რაიონის სოფელ კრმსკში, როსტოვის ოლქი, რუსეთის ფედერაცია. ამჟამად აღნიშნული ტერიტორია მიეკუთვნება რუსეთის მართლმადიდებელი ეკლესიის მოსკოვის საპატრიარქოს ვოლგოდონისა და სალსკის ეპარქიას. აშენებულია რეტროსპექტივიზმის სტილში. ეკლესიის მშენებლობა დაასრულეს 1854 წელს.
ეკლესიის მისამართი: რუსეთი, როსტოვის ოლქი, უსტ-დონეცკის რაიონი, სოფელი კრიმსკი, შობის ქუჩა № 14.
ისტორია
წმინდა ოდიგიტრიის ეკლესია სოფელ კრიმსკში ააგეს 1854 წელს და აკურთხეს ოდიგიტრიის ღვთისმშობლის ხატის სახელზე (რომელიც გადმოცემის თანახმად თავად ლუკა მახარებელმა დაწერა). ძირითადი ნაგებობა და სამრეკლო აგებული იყო ქვისგან, ხოლო მინაშენები იყო ხის. 1865 წელს ეკლესიასთან გაიხსნა საეკლესიო-სამრევლო სკოლა.
საბჭოთა ხელისუფლების პერიოდში, ისევე როგორც სხვა ეკლესიები ანტირელიგიური დევნის პერიოდში, დაიხურა. ეკლესიის შენობა მრავალი წლის განმავლობაში გამოიყენებოდა როგორც ხორბლის საწყობი და XX საუკუნის ბოლოს მიატოვეს.
1990 წელს ეკლესია დაუბრუნდა რუსეთის მართლმადიდებელ ეკლესიას აღსადგენად და მომავალში ღვთისმსახურების აღსადგენად. ოდიგიტრიის ღვთისმშობლის ხატის ეკლესიაში ღვთისმსახურება ამავე წელს აღსდგა. ამის შემდეგ დაიწყო აღდგენითი სამუშაოები: აღდგა საკურთხეველი, დააყენეს კანკელი, გააკეთეს ამბიონი, ეკლესიას შემოარტყეს ღობე. 2004 წელს დაადგეს ახალი გუმბათი, ეკლესიის სამრეკლოსთვის შეიძინეს ზარი და დაიწყო მოხატვითი სამუშაოები.
სქოლიო
როსტოვის ოლქის ეკლესიები
ვახტანგ გომელაური (მეცნიერი)

ვახტანგ გომელაური (მეცნიერი)
ვახტანგ ივანეს ძე გომელაური (დ. 8 სექტემბერი, 1914, ჭიათურა — გ. 24 დეკემბერი, 1995, თბილისი) — ქართველი მეცნიერი ენერგეტიკისა და ტექნიკური თბური ფიზიკის დარგში. საქართველოს მეცნიერებათა აკადემიის აკადემიკოსი (1979). ტექნიკურ მეცნიერებათა დოქტორი (1964), პროფესორი (1965), საქართველოს მეცნიერების დამსახურებული მოღვაწე (1979). საქართველოს მეცნიერებათა აკადემიის გამოყენებითი მექანიკის და მართვის პროცესების განყოფილებისბის აკადემიკოს-მდივანი (1983–87).
ბიოგრაფია
1936 წელს დაამთავრა საქართველოს ინდუსტრიული ინსტიტუტი ინჟინერ-თბოტექნიკოსის კვალიფიკაციით. 1938-1945 წლებში მუშაობდა თბილისის თბოელექტროცენტრალში სხვადასხვა თანამდებობაზე. 1947-1959 იყო საქართველოს მეცნიერებათა აკადემიის ენერგეტიკის სამეცნიერო-კვლევითი ინსტიტუტის თბოტექნიკის განყოფილების გამგე, 1959-1965 წლებში — ამავე ინსტიტუტის თბოგადაცემისა და წვის განყოფილების გამგე, 1965-1970 წლებში — სტაბილური იზოტოპების ინსტიტუტის თბური ფიზიკის განყოფილების გამგე, 1965-1983 წლებში — საქართველოს პოლიტექნიკური ინსტიტუტის თეორიული და ზოგადი თბოტექნიკის კათედრის პროფესორი. პარალელურად იყო სოხუმის ფიზიკა-ტექნიკური ინტის უფროსი მეცნიერ თანამშრომელი. გომელაურის ძირითადი შრომები ეხება თბოგაცემის პროცესების ინტენსიფიკაციის ექსპერიმენტულ შესწავლას, თბური ტუმბოს სისტემის გამოყენებას სამრეწველო და კომუნალურ ენერგეტიკაში, ატომური და ჰიდრავლიკური ელექტროსადგურების კომპლექსურ გამოყენებას ენერგოსისტემაში. მონაწილეობდა საქართველოს მეცნიერთა აკადემიის ფიზიკის ინსტიტუტის ატომური ცენტრის შექმნაში, თბილისის თბოელექტროცენტრალის აგებაში. მისი ხელმძღვანელობით ჩამოყალიბდა საქართველოში თბოტექნიკური მიმართულების რამდენიმე კვლევითი ლაბორატორია. 1987-1995 წლებში იყო საქართველოს მეცნიერებათა აკადემიის მართვის სისტემების ინსტიტუტის დირექციის მრჩეველი.
ბიბლიოგრაფია
სითბოს და მასის გადაცემის თეორიის საფუძვლები (სახელმძღვანელო), თბ., 1974;
О применении тепловых насосов на чайных фабриках Грузинской ССР, «ა. დიდებულიძის სახ. ენერგეტიკის ინ-ტის შრომები», 1956, ტ. 10 (თანაავტ. А. И. Мусхелишвили); *Влияние искусственной шероховатости на конвективный теплообмен, «ფიზიკის ინტის შრომები», 1963, ტ. 9.
ლიტერატურა
რესურსები ინტერნეტში
ქართველი ფიზიკოსები
დაბადებული 8 სექტემბერი
დაბადებული 1914
გარდაცვლილი 24 დეკემბერი
გარდაცვლილი 1995
ვ
ჭიათურის მუნიციპალიტეტში დაბადებულები
საქართველოს ინდუსტრიული ინსტიტუტის კურსდამთავრებულები
ტექნიკურ მეცნირებათა დოქტორები
ქართველი პროფესორები
საქართველოს სსრ-ის მეცნიერების დამსახურებული მოღვაწეები
ხოსე ლუის საპატერო

ხოსე ლუის საპატერო
ხოსე ლუის როდრიგეს საპატერო (დ. 4 აგვისტო, 1960, ვალიადოლიდი, კასტილია და ლეონი) — ესპანელი პოლიტიკოსი, ესპანეთის პრემიერ-მინისტრი 2004–2011 წლებში. ესპანეთის ოპოზიციის ლიდერი 2000-2004 წლებში. 2000-2012 წლებში ესპანეთის სოციალუსტური მუშათა პარტიის გენერალური მდივანი.
რესურსები ინტერნეტში
ესპანელი პოლიტიკოსები
ესპანეთის პრემიერ-მინისტრები
დაბადებული 1960
დაბადებული 4 აგვისტო
ნანარი

ნანარი — სოფელი საქართველოში, რაჭა-ლეჩხუმისა და ქვემო სვანეთის მხარის ლენტეხის მუნიციპალიტეტში (ხოფურის თემი), მდინარე ხოფურის (ცხენისწყლის მარცხენა შენაკადი) ხეობაში. ზღვის დონიდან 930 მეტრი, ლენტეხიდან 17 კილომეტრი.
დემოგრაფია
2014 წლის აღწერის მონაცემებით სოფელში ცხოვრობს 101 ადამიანი.
ლიტერატურა
სქოლიო
ლენტეხის მუნიციპალიტეტის სოფლები
თინათინ ოჩიაური

თინათინ ოჩიაური (დ. 27 ოქტომბერი, 1920, ახიელი, ახლანდელი დუშეთის მუნიციპალიტეტი — გ. 18 ოქტომბერი, 2010) — ქართველი ეთნოლოგი, ისტორიკოსი და მეცნიერი. ისტორიის მეცნიერებათა კანდიდატი (1950), ისტორიის მეცნიერებათა დოქტორი (1969).
დაიბადა ეთნოგრაფ ალექსი ოჩიაურის ოჯახში. 1941 წელს დაამთავრა თბილისის სახელმწიფო უნივერსიტეტის ფილოლოგიის ფაკულტეტი.
სამეცნიერო მოღვაწეობა ქართული ეთნოლოგიური მეცნიერების ფუძემდებლების გიორგი ჩიტაიასა და ვერა ბარდაველიძის გვერდით დაიწყო; იგი ძირითადად ქართველ მთიელთა სულიერი კულტურის საკითხებზე მუშაობდა და წლების მანძილზე ხელმძღვანელობდა ივანე ჯავახიშვილის სახელობის ისტორიისა და ეთნოლოგიის ინსტიტუტის საქართველოს სულიერი კულტურის ეთნოლოგიური კვლევის განყოფილებას. მან პირველმა შეისწავლა საქართველოში რჩეულობის ინსტიტუტი ხევსურული ქადაგობის მაგალითზე; მანვე ერთ-ერთმა პირველმა, საქართველოში მითოლოგიური გადმოცემები ისტორიული მიდგომით გამოიკვლია.
რესურსები ინტერნეტში
ქართველი ეთნოლოგები
ქართველი ისტორიკოსები
დუშეთის მუნიციპალიტეტში დაბადებულები
ისტორიის მეცნიერებათა კანდიდატები
ისტორიის მეცნიერებათა დოქტორები
თბილისის სახელმწიფო უნივერსიტეტის კურსდამთავრებულები
თინათინ
პიკუნ-ლეუფუს დეპარტამენტი

პიკუნ-ლეუფუს დეპარტამენტი — დეპარტამენტი არგენტინაში, ნეუკენის პროვინციაში.
არგენტინის სტატისტიკის ეროვნული ინსტიტუტის მონაცემებით, 2001 წელს დეპარტამენტის მოსახლეობა 4 272 ადამიანს შეადგენდა. ფართობი 4 580 კმ²-ია.
დეპარტამენტის ადმინისტრაციული ცენტრია ქალაქი პიკუნ-ლეუფუ.
რესურსები ინტერნეტში
არგენტინის მოსახლეობის 2001 წლის აღწერის მონაცემები
Provincia según localidad. Población censada en 1991 y población por sexo en 2001
ნეუკენის პროვინციის დეპარტამენტები
მოსკოვის წმინდა ნიკოლოზის ტაძარი (სტარო-ვაგანკოვო)

მოსკოვის წმინდა ნიკოლოზის ტაძარი (სტარო-ვაგანკოვო)
მოსკოვის წმინდა ნიკოლოზის ტაძარი — მართლმადიდებლური ტაძარი მოსკოვში. ტაძარი დაარსებულია XVI საუკუნეში. მდებარეობს მოსკოვის ცენტრალური ადმინისტრაციული ოლქის არბატის რაიონში, ადგილზე, რომელიც ძველად ცნობილი იყო ვაგანკოვოს სახელით.
ეკლესია აგებულია XVI საუკუნეში. ტაძრის მთავარი საკურთხეველი ნაკურთხია ნიკოლოზ საკვირველთმოქმედის სახელზე.
ტაძარი მიეკუთვნება რუსეთის მართლმადიდებელი ეკლესიის მოსკოვის საპატრიარქოს მოსკოვის ეპარქიას.
ისტორია
ტაძრის დაარსების ზუსტი თარიღი დღევანდელ პერიოდამდე ცნობილი არაა. პირველი ცნობები მშენებარე ტაძრის შესახებ მიეკუთვნება XVI საუკუნის დასაწყისს. ითვლება, რომ ტაძარი ააგეს 1531 წელს და მანამდე მის ადგილზე იდგა ხის ეკლესია, რომელიც ნიკოლო-პეშნოშკის მონასტრის მეტოქის ნაწილს წარმოადგენდა. ისტორიკოსი ივან თოქმაქოვი თვლის, რომ ტაძარი თავდაპირველად ააგეს 1497 წელს, ხოლო 1523 წელს გაარემონტეს, ხოლო 1530 წელს მიაშენეს ეგვტერი სერგი რადონეჟელის სახელზე.
XVII საუკუნის პირველ ნახევარში ეკლესია დაშალეს და ძველ სარძიკველზე ააგეს ახალი შენობა. ტაძარი იყო კუბის ფორმის. XVII საუკუნის ბოლო წლებში ეკლესიას ჰქონდა სამხრეთის ეგვტერი სერგი რადონეჟელის სახელზე, ხოლო ტაძრის ჩრდილოეთით ააშენეს მცირე ეკლესია ორმოცი სებასტიელი მოწამის სახელზე.
1745-1759 წლებში მოძველებული ეკლესია გადააკეთეს: 1755 წელს აკურთხეს სერგი რადონეჟელის ეგვტერი, ხოლო 1759 წელს მთავარი საკურთხეველი. 1792 წელს ეკლსიას დასავლეთიდან მიაშენეს ქვის სამრეკლო. 1792წელს დაშალეს ორმოცი სებასტიელი მოწამის სახელობის ეკლესია. ამჟამად მის ადგილზე დგას ხის ჯვარი.
1812 წლის ხანძრის დროს ეკლესია ძლიერ დაზიანდა. 1813 წელს ჯერ მიაწერეს, ხოლო 1814 წელს ჯვართამაღლების მონასტერს. 1814 წელს აკურთხეს მთავარი საკურთხეველი, ხოლო სერგი რადონეჟელის ეგვტერი არ აღუდგენიათ დიდი ხნის განმავლობაში. 1842 წელს დაშალეს სამრეკლო და აღადგინეს სერგი რადონეჟელის ეგვტერი, სადაც შეინარჩუნეს XVIII საუკუნის კანკელი.
XIX საუკუნის შუა წლებში ეკლესია ფაქტობრივად კარის ეკლესია იყო.
1903 წელს გააფართოვეს ტაძრის შესასვლელი, ააშენეს სამრეკლო ფსევდორუსულ სტილში.
ოქტომბრის რევოლუციის შემდეგ 1919 წელს შეაჩერეს ღვთისმსახურება. 1923 წელს შენობის მუზეუმისათის გადაცემას ითხოვდა ანატოლი ვინოგრადოვი. საბოლოოდ გადაწყვეტილება შენობის გადაცემაზე მიიღეს 1924 წელს.
1980-იან წლებში ეკლესიაში დაიწყო სარესტავრაციო სამუშაოები. ღვთისმსახურება აღსდგა 1992 წელს, ხოლო 1993 წელს ტაძარი აკურთხეს.
ლიტერატურა
Паламарчук П. Г. Москва в границах Садового кольца // Сорок сороков Краткая иллюстрированная история всех Московских храмов. — Москва: Астраль, 2004. — Т. 2. — С. 121—124. — 744 с. — 7000 экз. — ISBN 978-5-271-07711-1.
Забелин И. Е. Материалы для истории, археологии и статистики города Москвы. — Москва: издательство Московской Городской думы, 1884. — Т. 1. — С. 430-433.
Шармин П. Н. Церковь Николая Чудотворца на Старом Ваганькове // Москва. Энциклопедический справочник : Москва. — Большая Российская Энциклопедия, 1992.
Указатель московских церквей / сост. Александровский М.. — Москва: Русская Печатня, 1915. — 14 с.
სქოლიო
მოსკოვის კულტურული მემკვიდრეობის ფედერალური ობიექტები
მოსკოვის ტაძრები
რუსეთის კულტურული მემკვიდრეობის ძეგლები მოსკოვში
კუგული

კუგული — სოფელი რუსეთის ფედერაციაში, ბაშკირეთის რესპუბლიკის ბლაგოვარის რაიონში.
2010 წლის მონაცემებით სოფელში ცხოვრობს 71 ადამიანი. რაიონულ ცენტრ იაზიკოვოდან დაშორებულია 18 კილომეტრით. უახლოესი რკინიგზის სადგურია ბლაგოვარი, რომელიც დაშორებულია 33 კმ-ით.
2002 წლის აღწერის მიხედვით მოსახლეობის უმრავლესობას ბაშკირები შეადგენენ (85 %).
რესურსები ინტერნეტში
Совет муниципальных образований Республики Башкортостан.
სქოლიო
ბლაგოვარის რაიონის სოფლები
სალიტრალის რაიონი (სულიანა)

სალიტრალის რაიონი (სულიანა)
სალიტრალის რაიონი — რაიონი პერუში, პიურის რეგიონის სულიანის პროვინციაში. მდებარეობს ზღვის დონიდან 60 მეტრზე. 2007 წლის მონაცემებით, მოსახლეობა 5 892 ადამიანს შეადგენდა, სიმჭიდროვე 210 ადამიანი კმ²-ზე. ფართობი 28.27 კმ²-ია.
იხილეთ აგრეთვე
პერუს რაიონები
რესურსები ინტერნეტში
2007 წლის აღწერის მონაცემები
პერუს სტატისტიკისა და ინფორმაციის ეროვნული ინსტიტუტი
პიურის რეგიონის რაიონები
სულიანის პროვინციის რაიონები
Cerapachys crawleyi

Cerapachys crawleyi — ფეხსახსრიანთა ტიპის მწერთა კლასის ჭიანჭველასებრთა ერთ-ერთი ნაირსახეობა Cerapachys-ს გვარიდან. მიეკუთვნება Cerapachyinae-ს ქვეოჯახს..
სქოლიო
ჭიანჭველები
Çullu (Maqsudlu), Agdam

Çullu (Maqsudlu), Agdam
Çullu is a village in the Agdam District of Azerbaijan.
History
The village was occupied by Armenian forces during the First Nagorno-Karabakh war and administrated as part of Martakert Province of the self-proclaimed Republic of Artsakh by the name . The village was returned to Azerbaijan on 20 November 2020 per the 2020 Nagorno-Karabakh ceasefire agreement.
References
Populated places in Aghdam District
ნოვა-ოლინდა (პარაიბა)

ნოვა-ოლინდა (პარაიბა)
ნოვა-ოლინდა — მუნიციპალიტეტი ბრაზილიაში, პარაიბის შტატში; მდებარეობს ზღვის დონიდან 350 მეტრზე. მიეკუთვნება სერტან-პარაიბის მეზორეგიონს. შედის ეკონომიკურ-სტატისტიკურ მიკრორეგიონ პიანკოს შემადგენლობაში.
2010 წლის მონაცემებით, მოსახლეობა 6 070 ადამიანს შეადგენდა, მოსახლეობის სიმჭიდროვე 72.04 კმ²-ზე. ფართობი 84 253 კმ²-ია.
იხილეთ აგრეთვე
პარაიბა
ბრაზილიის შტატები
რესურსები ინტერნეტში
ბრაზილიის სტატისტიკის ეროვნული ინსტიტუტი, 2010 წლის აღწერის მონაცემები
პარაიბის შტატის მუნიციპალიტეტები
Lasioglossum cressonii

Lasioglossum cressonii — მწერი ჰალიქტიდების ოჯახისა. შედის მსოფლიოში ყველაზე მრავალრიცხოვან — Lasioglossum-ის გვარში. აღწერილია 1890 წელს.
იხილეთ აგრეთვე
Lasioglossum-ის სახეობების სია
სქოლიო
cressonii
სინეკლიზა

სინეკლიზა — მეტად ბრტყელი, მნიშვნელოვნად ჩაზნექილი ვრცელი ბაქნური სტრუქტურა, რომელსაც ნაზად დახრილი სინკლინური ღრმულის სახე აქვს (განივკვეთში მისი სიგრძე რამდენიმე ასეულ კილომეტრს აღწევს). დამახასიათებელია ბაქნურ-საფარული ნალექების დიდი სიმძლავრე და სტრატიგრაფიული ჭრილის სისრულე ანტეკლიზთან შედარებით. სინეკლიზა ყალიბდება დედამიწის ქერქის რეგიონული ჩაზნექით, რომელიც ნელა, სუსტი ინტენსივობით მიმდინარეობს და, ჩვეულებრივ, რამდენიმე გეოლოგიურ პერიოდს მოიცავს.
სინეკლიზა გეგმაში არასწორად მომრგვალო ან ოვალური მოხაზულობისაა. სიღრმე ჩვეულებრივ 3–5 კმ (იშვიათად მეტი). სინეკლიზის განივი ზომები აღწევს რამდენიმე ასეულ კმ-ს (ზოგჯერ 1000 კმ და მეტს); მისი კალთები დამრეცია, არ აჭარბებს რამდენიმე გრადუსს. სინეკლიზა ანტეკლიზასთან ერთად წარმოადგენს ბაქნური ფილების აგებულების ერთ-ერთ მთავარ ელემენტს; არაიშვიათად გადაფარებულია კრისტალური ფარების ცენტრალურ ნაწილებზე (მაგ., ჰუდსონის ყურის სინეკლიზა — კანადის ფარზე, ბოტნიის სინეკლიზა — ბალტიის ფარზე).
შრეთა დაქანებას სინეკლიზებსა და ანტეკილზებში რამდენადმე პირობითი ხასიათი აქვთ, რადგანაც ისი სულ რაღაც 1°-ის ფარგლებშია. სინეკლიზა ხშირად ყალიბდება ავლაკოგენებზე (მაგ., უკრაინის სინეკლიზა დნეპრ-დონის ავლაკოგენზე) ან მათ შენაწევრებაზე (მოსკოვის სინეკლიზა). პლატფორმული ბუნების კარბონული კარგად არის წარმოდგენილი მოსკოვის სინეკლიზაში (აღმოსავლეთ ევროპის კრატონი). აქ მთელი კარბონულის განმავლობაში დომინირებდა კარბონატული ფაციესი, რომელშიც დაცულია ფორამინიფერების, ბრაქიოპოდების, მარჯნების, ორსაგდულიანების, გასტროპოდების, კანეკლიანების, ღრუბლების, დიატომეების ნამარხი წარმომადგენლები. მოსკოვის სინეკლიზაში ფაუნით გაღარიბებულ ფამენურ კირქვებს თანხმობით აგრძელებს 50-100 მ სიმძლავრის ტურნეული სართულის შედარებით თხელშეებრივი კირქვები, რომელიც ფაუნითაა მდიდარი.
სინეკლიზა მტკიცედ ვითარდება ასობით მილიონი წლების განმავლობაში, ზოგიერთი კი მთელი ფანეროზოურის განმავლობაში. მათი დანალექი შესრულება განსხვავდება მომიჯნავე ანტეკლიზების საფრისაგან ნალექთდაგროვების შედარებით ღრმაწყლიანი პირობებით. სინეკლიზის განსაკუთრებული ტიპი შეფარდებულია ბაქნების განაპირა ნაწილებთან, სადაც ფუნდამენტი დაძირულია 20 კმ სიღრმეზე და უფრო მეტადაც, მასში არ არის კონტინენტური ქერქისათვის დამახასიათებელი გრანიტულ-მეტამორფული ფენა და განვითარების საწყის პერიოდში დაგროვილი ღრმაწყლიანი დანალექები (კასპიისპირა სინეკლიზა აღმოსავლეთ ევროპის ბაქნის სამხრეთ-აღმოსავლეთ განაპირა მხარეზე).
სინეკლიზის სხვა განსაკუთრებული ტიპია ტრაპული სინეკლიზა (მაგ., ტუნგუსკის სინეკლიზა ციმბირის ბაქანზე, პარანის სინეკლიზა სამხრეთ ამერიკი ბაქანზე); მათთვის ნიშანდობლივია პლატობაზალტების მძლავრი საფრებისა და მათთან ასოცირებული დოლერიტების სილებისა და დაიკების განვითარება. სინეკლიზასთან დაკავშირებულია ნავთობის, ბუნებრივი აირის, მარილების, ბოქსიტების, ფოსფორიტების, ნახშირისა და ბუნებრივი საშენი მასალების ბუდობები. მრავალი სინეკლიზა დიდ არტეზიულ აუზსს წარმოადგენს. ტერმინი „სინეკლიზა“ შემოგვთავაზა რუსმა გეოლოგმა ალექსი პავლოვმა (1903). ტერმინი უმეტესწილად გავრცელებულია რუსეთსა და აღმოსავლეთ ევროპაში.
იხილეთ აგრეთვე
ანტეკლიზა
სინკლინი
სქოლიო
სტრუქტურული გეოლოგია
ზემო ხვითი

ზემო ხვითი — სოფელი აღმოსავლეთ საქართველოში, შიდა ქართლის მხარის გორის მუნიციპალიტეტში (ნიქოზის თემი). მდებარეობს შიდა ქართლის ვაკეზე, მდინარე ლიახვის მარჯვენა მხარეს. ზღვის დონიდან 835 მეტრი, გორიდან 31 კილომეტრი.
ისტორია
1859 წელს, სოფელში, მდინარე ლიახვის მარჯვენა ნაპირზე მოხდა მემამულე თაქთაქიძის (თაქთაქიშვილი) წინააღმდეგ მიმართული გამოსვლა.
დემოგრაფია
2014 წლის აღწერის მონაცემებით, სოფელში ცხოვრობს 627 ადამიანი.
იხილეთ აგრეთვე
ზემო ხვითის კოშკი
ზემო ხვითის სამების ეკლესია
ზემო ხვითის წმინდა გიორგის ეკლესია
ლიტერატურა
სქოლიო
გორის მუნიციპალიტეტის სოფლები
ათელსტანი

ათელსტანი (დ. დაახლ. 895 — გ. 27 ოქტომბერი, 939) — ანგლოსაქსების მეფე 924-927 წლებში და ინგლისის მეფე 927-939 წლებში. უესექსის დინასტიის წარმომადგენელი. ედუარდ უფროსის და მისი პირველი ცოლის შვილი. თანამედროვე ისტორიკოსების აზრით ის ერთ-ერთი უდიდესი ანგლო-საქსი და ინგლისელი მონარქია. ათელსტანი არასდროს დაქორწინებულა და მისი გარდაცვალების შემდეგ ინგლისის მეფე მისი ნახევარ-ძმა ედმუნდი გახდა.
924 წლის ივლისში, როდესაც ედუარდ უფროსი გარდაიცვალა, ათელსტანმა მერსიის მეფობა მიიღო, მისი ნახევარ-ძმა ეთელვირდი უესექსის მეფე გახდა, თუმცა მოულოდნელად გარდაიცვალა და უესექსშიც ათელსტანი გამეფდა. 927 წელს ათელსტანმა აიღო ქალაქი იორკი და ამით ბოლო ვიკინგური სამეფო, ნორთუმბრია დაიპყრო, ამ წარმატების შემდეგ ის გახდა პირველი ანგლო-საქსი მეფე რომელმაც მთელი ინგლისი თავის მმართველობის ქვეშ მოაქცია. 937 წელს ინგლისში შოტლანდიის მეფე კონსტანტინე II შემოიჭრა. ათელსტანმა ბრუნანბურგის ბრძოლაში დაამარცხა შოტლანდიელები. ამ გამარჯვებამ მას უდიდესი რეპუტაცია მოუტანა ინგლისში და ევროპის კონტინენტზე. 939 წელს, ათელსტანის გარდაცვალების შემდეგ ვიკინგებმა აღადგინეს კონტროლი იორკზე 954 წლამდე, სანამ ინგლისელები საბოლოოდ არ განათავისუფლებდნენ მას ვიკინგებისგან.
რესურსები ინტერნეტში
ანგლოსაქსური ქრონიკები. 920—1014 წლები
Foundation for Medieval Genealogy
ინგლისის მეფეები
დაბადებული 895
გარდაცვლილი 27 ოქტომბერი
გარდაცვლილი 939
უესექსის დინასტია
Shamb

Shamb is a village in the Sisian Municipality of the Syunik Province in Armenia.
Gallery
References
Populated places in Syunik Province
ტალაჰასი

ტალაჰასი — ქალაქი აშშ-ში. ფლორიდის შტატის დედაქალაქი და ლეონის ოლქის ადმინისტრაციული ცენტრი. შტატის დედაქალაქია 1824 წლიდან. 2007 წლის მონაცემებით ქალაქის მოსახლეობა არის 168,979.
აშშ-ის შტატების დედაქალაქები
ფლორიდა
შარიფ შარიფოვი

შარიფ შარიფოვი (დ. 11 ნოემბერი, 1988, განუხი, ჩაროდინსკის რაიონი, დაღესტანი) — ავარული წარმოშობის აზერბაიჯანელი-რუსი მოჭიდავე. 2011 წელს მოიგო მსოფლიო ჩემპიონატი და მოიპოვა ბრინჯაოს მედალი ევროპის ჩემპიონატზე. 2012 წლის ზაფხულის ოლიმპიურ თამაშებზე თავისუფალი სტილით ჭიდაობაში, 84 კგ წონით კატეგორიაში გახდა ოლიმპიური ჩემპიონი. ფინალში დაამარცხა პუერტო-რიკოს წარმომადგენელი ხაიმე ესპინალი.
2016 წლის რიო-დე-ჟანეიროში, ბრაზილიაში გამართულ ზაფხულის ოლიმპიურ თამაშებზე 86 კგ წონით კატეგორიაში მოიპოვა ბრინჯაოს მედალი. ნახევარ-ფინალში აბდულრაშიდ სადულაევთან დამარცხებამდე მოუგო ბი შენგფენგსა და ზბიგნიევ ბარამოვსკის. რეპეშაჟში შარიფოვმა დაამარცხა პედრო სებალიოსი და მოიპოვა ბრინჯაოს მედალი.
2010 წელს აზერბაიჯანის დედაქალაქ ბაქოში გამართულ ევროპის ჩემპიონატზე მოიპოვა ვერცხლის მედალი. 2011 წელს დორტმუნდში, გერმანიაში გამართულ ევროპის ჩემპიონატზე 84 კგ წონით კატეგორიაში მოიპოვა ბრინჯაოს მედალი. 2018 წელს 92 კგ წონით კატეგორიაში კასპიისკში გამართულ ევროპის ჩემპიონატზე მოიპოვა ვერცხლის მედალი. ფინალში ანგარიშით 1-2 დამარცხდა აბდულრაშიდ სადილაევთან. 2019 წელს მოიგო ბუქარესტში გამართული ევროპის ჩემპიონატი. ფინალში დაამარცხა პოლნელი მოჭიდავე ზბიგნევ ბარამოვსკი.
2011 წელს მოიგო სტამბოლში, თურქეთში გამართული მსოფლიო ჩემპიონატი. ფინალში დაამარცხა უკრაინის სახელით მონაწილე სპორტსმენი იბრაჰიმ ალდათოვი. 2009 წელს მოიპოვა ბრინჯაოს მედალი 84 კგ წონით კატეგორიაში, ჰერნინგში, დანიის სამეფოში გამართულ ევროპის ჩემპიონატზე. 2019 წელს 97 კგ წონით კატეგორიაში ნურ-სულთანში გამართულ მსოფლიო ჩემპიონატზე შარიფოვმა ვერცხლის მედალი მოიპოვა. ფინალში დამარცხდა რუსეთის სახელით მოასპარეზე აბდულრაშიდ სადულაევთან, ანგარიშით 0-4.
2017 წელს ბაქოში გამართულ ისლამის სოლიდარობის თამაშებზე 86 კგ წონით კატეგორიაში მოიპოვა ბრინჯაოს მედალი.
მისი მწვრთნელები არიან ანვარ მაგომედგაჯიევი და ომარ კურამაგომედოვი. არის აზერბაიჯანული საჭიდაო კლუბი „Gamidov WC Atasport“-ის წევრი.
შარიფ შარიფოვს 2012 წელს მიენიჭა დიდების ორდენი. 2016 წელს მიენიჭა აზერბაიჯანის რესპუბლიკის პრეზიდენტის საპატიო დიპლომი. მას ასევე ახალგაზრდობისა და სპორტის სამინისტროს მიენიჭა წლის საუკეთესო სპორტსმენის სტატუსი 2011 და 2012 წლებში.
რესურსები ინტერნეტში
Olympedia
სქოლიო
აზერბაიჯანელი მოჭიდავეები თავისუფალ სტილში
ჭობისხევი

ჭობისხევი — სოფელი ბორჯომის მუნიციპალიტეტში, დვირის თემში. მდებარეობს მდინარე ჭობისხევის (მტკვრის მარჯვენა შენაკადი) ნაპირებზე. ზღვის დონიდან 900 მეტრი, ბორჯომიდან 13 კილომეტრი. სოფლის ტერიტორიაზე შემორჩენილია ძველი, ჰიდროელექტროსადგური.
დემოგრაფია
2014 წლის აღწერის მონაცემებით სოფელში ცხოვრობს 745 ადამიანი.
ლიტერატურა
სქოლიო
ბორჯომის მუნიციპალიტეტის სოფლები
კოლოტაურის წყარო

კოლოტაურის წყარო — შუა საუკუნეების წყარო ქედის მუნიციპალიტეტის სოფელ კოლოტაურში. წყარო მდებარეობს ჯინისის უბანში. ერთ-ერთი ადგილობრივი მოსახლის საკარმიდამო ნაკვეთის შესასვლელთან.
წყარო ნაგებია კარგად დამუშავებული კვადრებით. შემაკავშირებელ მასალად გამოყენებულია კირის ხსნარი. ზედა ნაწილში რამდენიმე ქვას დატანილი აქვს ოსმალურ-არაბული წარწერა, რაც იმის მიმანიშნებელია, რომ განვითარებულ შუა საუკუნეებში (XI-XIII სს.) აგებულ წყაროს, გადაკეთება განუცდია გვიან შუა საუკუნეებშიც (XVIII-XIX სს.). დღეისათვის შემორჩენილი სიმაღლე 1,80 მეტრია, სიგანე — 2,10 მეტრი. ცენტრში წყაროს გადმოსაღვრელად დატანილი ოვალური ნახვრეტის დიამეტრი 0,22 სანტიმეტრია. ნახვრეტის მარჯვნივ და მარცხნივ დატანილია ქვის თაროები. წყარო თავის დროზე გაფორმებული ყოფილა სხვადასხვა სახის ორნამენტებით.
რესურსები ინტერნეტში
ქედის მუნიციპალიტეტის არქიტექტურული ძეგლები
ლარდერო

ლარდერო — ქალაქი და მუნიციპალიტეტი ესპანეთში, შედის ლა-რიოხის პროვინციის ლოგრონიოს კომარკის შემადგენლობაში. ფართობი — 20 კმ². მოსახლეობა — 10 813 კაცი (2020 წ.).
იხილეთ აგრეთვე
ლა-რიოხის მუნიციპალიტეტები
რესურსები ინტერნეტში
ლარდეროს მუნიციპალიტეტის ოფიციალური საიტი
სქოლიო
ლა-რიოხის მუნიციპალიტეტები
ლა-რიოხის ქალაქები
მანრალები

მანრალები — ძველი ქართველი ტომი, იგივე მეგრელები, რომელთა სახელის („მარგალის“) ბერძნული ვარიანტიც უნდა იყოს სახელწოდება მანრალები. II საუკუნის ავტორი კლავდიუს პტოლემე მანრალებს უწოდებს კოლხეთის სამეფოს შიდა რაიონების მოსახლეობას. VII საუკუნის „სომხურ გეოგრაფიაში“ ეს სახელი „მანრილის“ ფორმით აღნიშნავს კოლხეთის ერთ-ერთ ნაწილს. ამ ძეგლში იგი, შესაძლებელია, სწორედ კლავდიუს პტოლემეს ნაწარმოებიდან მოხვდა.
ლიტერატურა
Меликишвили Г. А., К истории древней Грузии, Тб., 1959;
მელიქიშვილი გ., ქსე, ტ. 6, გვ. 412, თბ., 1983
ქართული ტომები
აბასირის კვაზი-ეროვნული პარკი

აბასირის კვაზი-ეროვნული პარკი
— კვაზი-ეროვნული ნაკრძალი იაპონიაში. ნაკრძალი იცავს ტბებს, მათ სანაპიროებს და ოხოტის ზღვის ლაგუნას ჰოკაიდოს კუნძულზე. ის იცავს შემდეგ ტბებს: აბასირის ტბა, ტბა ნოროტო, ტბა ტოფუცუ და ტბა სარომა. ტბა სარომა არის იაპონიის სიდიდით მეოთხე ტბა.
რესურსები ინტერნეტში
J-IBIS
იაპონიის დაცული ტერიტორიები
ჩინეთის რესპუბლიკა 1936 წლის ზაფხულის ოლიმპიურ თამაშებზე

ჩინეთის რესპუბლიკა 1936 წლის ზაფხულის ოლიმპიურ თამაშებზე
ჩინეთის რესპუბლიკამ ზაფხულის ოლიმპიურ თამაშებზე მეორედ იასპარეზა 1936 წელს, გერმანიის დედაქალაქ ბერლინში. ამ თამაშებზე მათ ვერცერთი მედალი ვერ მოიპოვეს.
რესურსები ინტერნეტში
სპორტული ბმულები
საერთაშორისო ოლიმპიური კომიტეტის შედეგების მონაცემთა ბაზა
ქვეყნები 1936 წლის ზაფხულის ოლიმპიურ თამაშებზე
ჩინეთის რესპუბლიკა ზაფხულის ოლიმპიურ თამაშებზე
აზიის ქვეყნები ზაფხულის ოლიმპიურ თამაშებზე
დეივიდ ჯოუნზი

დეივიდ ჯოუნზი — შოტლანდიელი თამაშების პროგრამისტი და მეწარმე. მან დააარსა Realtime Worlds, ასევე დიდი როლი შეიტანა Rockstar North-ის დაარსებაში, რომელმაც გამოსცა Lemmings და GTA-ს სერია. ჯოუნზმა დააარსა Realtime Worlds 2002 წელს, სადაც იგი მუშაობს შემოქმედებით დირექტორად. მისი უკანასკნელი ნამუშევარია Crackdown Xbox 360-ისთვის.
რესურსები ინტერნეტში
დეივიდ ჯოუნზი MobyGames-ზე.
Realtime Worlds
ვიდეო თამაშების პროგრამისტები
ვიდეო თამაშების დიზაინერები
შოტლანდიელი პროგრამისტები
Perrona lineata

Perrona lineata — მოლუსკების ტიპის მუცელფეხიანთა კლასის ერთ-ერთი წარმომადგენელი. მიეკუთვნება Turridae-ს ოჯახს.
სქოლიო
მუცელფეხიანები
სპარსეთის ყურის ომის სინდრომი

სპარსეთის ყურის ომის სინდრომი, აგრეთვე ცნობილი როგორც სპარსეთის ყურის ომის დაავადება — ქრონიკული და მულტისიმპტომური დაავადება, რომელიც აღენიშნებათ 1990-1991 წლების სპარსეთის ყურის ომის სამხედრო ვეტერანებს და სამოქალაქო პირებს.
სინდრომი ხასიათდება მწვავე ტკივილებით და ახლავს განსხვავებული სიმპტომები, მათ შორის დაღლილობა, კუნთების ტკივილი, გონებრივი პრობლემები, გამონაყარი და დიარეა. 697 000 ამერიკელ სამხედრო ვეტერანთაგან 250 000 მათგანს, რომლებიც შეიარაღებულ ძალებში მსახურობდნენ 1991 წლის სპარსეთის ყურის ომის დროს, აღენიშნებათ აღნიშნული დაავადების სიმპტომები, რომლებმაც სერიოზული შედეგები გამოიწვია. 1995 წლიდან 2005 წლამდე შუალედში, იმ მებრძოლების მდგომარეობა, რომლებიც იბრძოდნენ ზემოაღნიშნულ ომში, გაუარესდა მათთან შედარებით, ვინც ამ ომში მივლენილი არ ყოფილან.
სქოლიო
სინდრომები
ტეტრალოგია

ტეტრალოგია ― ოთხი ლიტერატურული, მუსიკალური ან კინო ნაწარმოები, რომლებსაც საერთო დედააზრი აერთიანებს. ტეტრალოგიურ ქმნილებათა ნიმუშები პირველად ძველ საბერძნეთში ფიქსირდება. ტეტრალოგია მოიცავდა 3 ტრაგედიას და ერთ სატირიკულ დრამას. შემდეგ ტეტრალოგია სხვა ჟანრის ნაწარმოებებშიც გავრცელდა. მუსიკალური ტეტრალოგიაა რიხარდ ვაგნერის „ნიბელუნგის ბეჭედი“. ქართულ ლიტერატურაში ტეტრალოგიის ნიმუშია კონსტანტინე გამსახურდიას „დავით აღმაშენებელი“.
ლიტერატურა
ლიტერატურული ტერმინები
მუსიკალური ტერმინები